Planetstien

Planetstien er en kopi av solsystemet, i målestokken 1:1 milliard, beliggende i Sandvedparken i Sandnes. Her kan besøkende på en gåtur eller sykkeltur fornemme avstandene og hvor mye tomrom det er i solsystemet. En meter på stien tilsvarer 1 million kilometer i verdensrommet. 

Nærmest Sandnes sentrum starter stien ved Solen. Merkur ligger nærmest sola, 59,9 meter unna, og deretter kommer de øvrige planetene på rekke og rad oppover Sandvedparken. Den siste «planeten», Pluto, ligger langs Stokkelandsvannet. Planetmodellene eller «skulpturene» man passerere gir også et inntrykk av solens og planetenes relative størrelser.

Planetstien ble laget av Sandnes kommune i samarbeid med Vitenfabrikken.

Byggverk i Sandnes
Severdigheter i Rogaland